CELEX: 62016TN0621
Language: et
Date: 2016-08-29 00:00:00
Title: Kohtuasi T-621/16: 29. augustil 2016 esitatud hagi – České dráhy versus komisjon

24.10.2016   
            
            
               ET
            
            
               Euroopa Liidu Teataja
            
            
               C 392/46
            
         29. augustil 2016 esitatud hagi – České dráhy versus komisjon
   (Kohtuasi T-621/16)
   (2016/C 392/60)
   Kohtumenetluse keel: tšehhi
   
      Pooled
   
   
      Hageja: České dráhy a.s. (Praha, Tšehhi Vabariik) (esindajad: advokaadid K. Muzikář ja J. Kindl)
   
      Kostja: Euroopa Komisjon
   
      Nõuded
   
   
               —
            
            
               tunnistada kehtetuks komisjoni 22. juuni 2016. aasta otsus C(2016) 3993 final asjas AT40401—Twins, millega määratakse kontrolli teostamine vastavalt nõukogu 16. detsembri 2002. aasta määruse (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta artikli 20 lõikele 4;
            
         
               —
            
            
               mõista komisjonilt välja kõik kohtukulud
            
         
      Väited ja peamised argumendid
   
   
               1.
            
            
               Esimese väite kohaselt võeti vaidlustatud otsus vastu České dráhy äriruumides teostatud eelmise, õigusvastasel alusel toimunud kontrollimise käigus saadud materjalidele tuginedes. Euroopa Komisjon ei oleks seetõttu võinud sel viisil saadud materjale kasutada isegi mitte käesolevas hagis vaidlustatud otsuse vastuvõtmiseks.
            
         
               2.
            
            
               Teise väite kohaselt on Euroopa Komisjon omandanud materjalid, millele vaidlustatud otsus tugineb, eelmise kontrollimise käigus väljaspool kontrollimise objekti ulatust ja seega ebaseaduslikult.
            
         
               3.
            
            
               Kolmanda väite kohaselt kujutavad vaidlustatud otsus ja sellega seotud kontrollimine Euroopa Komisjoni poolt ebaproportsionaalset sekkumist hageja eraasjadesse. Euroopa Komisjon võttis vaidlustatud otsuse vastu ilma seaduslikult kättesaadavate materjalideta, komisjon defineeris kontrolli objekti lubamatult laialt ja tegutses oma uurimispädevuse piire ületades.
            
         
               4.
            
            
               Neljanda väite kohaselt ei piiritle vaidlustatud otsus kontrollimise objekti ja eesmärki adekvaatselt muuhulgas seetõttu, et otsuses on kontrollimisega seotud ajavahemik määratletud liiga laialt ega ole esitatud korralikke põhjendusi.
            
         
               5.
            
            
               Viienda väite kohaselt sekkuti vaidlustatud otsuse ja sellega seotud kontrollimisega lubamatult hageja põhiõigustesse ja vabadustesse, mis on tagatud Euroopa Liidu põhiõiguste harta artikliga 7 (või Euroopa inimõiguste ja põhivabaduste kaitse konventsiooni artikkel 8) ja Euroopa Liidu põhiõiguste harta artikliga 48 (või Euroopa inimõiguste ja põhivabaduste kaitse konventsiooni artikkel 6).